[ca] Les xarxes superposades o overlays són una tècnica per a construir una xarxa sobre una d'existent. Són una eina fonamental per a afegir funcionalitat a xarxes ja existents, i es fan servir en diferents capes de la pila de protocols d'Internet per a diferents objectius, com ara confidencialitat, Qualitat de Servei, virtualització de xarxes, etc. Específicament, les xarxes superposades a la capa de xarxa IP es fan servir àmpliament per alguns d'aquest casos d'ús. No obstant, aquest tipus de xarxes superposades no tenen tanta funcionalitat com overlays en altres capes. Per exemple, gràcies al paradigma Zero Trust és possible construir xarxes superposades segures a la capa 7 amb HTTPS. Tenint això en compte, aquesta tesi vol afegir noves funcionalitats i millorar-ne d'altres en xarxes IP superposades, amb l'objectiu d'afrontar nous reptes. Aquesta tesi es centra en tres eixos: seguretat, confiança i desplegament en escenaris de xarxes empresarials. En primer lloc, pel que fa a seguretat, explorem com simplificar la configuració de túnels segurs a través d'Internet, sense dependre duna infraestructura de clau pública externa o de solucions propietàries. Per a aquest objectiu, utilitzem WireGuard, un protocol VPN d'última generació i li afegim un pla de control per a distribuir les claus d'encriptació. A més, presentem la implementació d'un prototip i una avaluació del seu rendiment. En segon lloc, respecte la confiança, investiguem com les tecnologies emergents basades en cadenes de blocs (blockchain) es poden fer servir en sistemes de mapatge distribuïts. Els sistemes de mapatge són una base de dades que es fa servir en alguns desplegaments de xarxes superposades per a ajudar en la creació dels túnels; normalment guarden parelles d'adreces que tradueixen l'adreça de la xarxa superposada a la de la xarxa de sota. Els sistemes de mapatge no es solen utilitzar en escenaris amb múltiples dominis administratius, degut a la complexitat de la configuració i a la centralització del seu control. En aquesta part explorem com algunes de les propietats de les cadenes de blocs, com el control distribuït o l'auditabilitat poden ajudar a construir aquests tipus de sistemes de mapatge. Tenim en compte tant els aspectes polítics, és a dir, els avantatges d'un esquema de confiança distribuït, com tècnics, per exemple, una gestió més simple. A més, presentem dos escenaris de desplegament: un per a incrementar la seguretat de l'enrutament basat en BGP entre diferents dominis, i un altre d'un conjunt d'empreses que cooperen per a establir comunicacions entre elles. Finalment, ens centrem en el desplegament de xarxes per a empreses fent servir xarxes superposades. En primer lloc, detallem els reptes que hi ha actualment a les xarxes per a empreses, per exemple, segmentació, mobilitat o simplificació de les operacions. A continuació, presentem un disseny basat en xarxes superposades i principis SDN que aborda els reptes que hem mencionat, a més d'una avaluació de dos desplegaments reals. Acabem amb una solució dissenyada per a les xarxes empresarials del futur, també basat en xarxes superposades i una aproximació per capes. Aquesta solució està dirigida a oferir mobilitat, connexió simultània (multi-homing), confidencialitat, identitat de l'usuari i l'aplicació, i polítiques de control d'accés per a dispositius connectats des de qualsevol xarxa, sigui des de l'oficina o des de fora.

[en] Overlay networks are a technique to build a new network on top of an existing one. They are a key tool to add functionality to existing networks, and are used in different layers of the Internet stack for a wide variety of purposes, like confidentiality, Quality of Service, virtual networking, etc. Specifically, network overlays in the IP networking layer are widely used in some of these use cases. However, these kind of overlay networks do not have as many functionalities as overlays in other layers. For example, thanks to the Zero Trust Networking paradigm it is possible to build secure overlay networks at L7 using HTTPS. Taking this into account, this thesis strives to add new features and improve on others of IP overlay networks, in order to support emerging challenges. This thesis focuses on three axes: security, trust, and deployment in enterprise scenarios. First, regarding security, we explore how to simplify the setup of secure tunnels over the Internet, without relying on external Public Key Infrastructure or proprietary solutions. To this purpose, we leverage WireGuard, a state of the art VPN protocol, and add a control plane on top of it to distribute encryption keys. In addition, we present the implementation of a prototype and a performance evaluation. Second, with respect to trust, we investigate how emerging blockchain technology can be used in distributed mapping systems. Mapping systems are a database used in some overlay network deployments to assist in the creation of tunnels, by storing overlay to underlay pairs of addresses. Mapping systems are not commonly used in scenarios with multiple administrative domains, due to configuration complexity and centralized control. We explore how some of the properties of blockchains, such as distributed control, or auditability, can help in building these type of mapping systems. We take into account both the policy aspects, that is, the advantages of a distributed trust scheme, and the technical ones, like simplified management. In addition, we present two deployment scenarios: one to increase the security of BGP-based inter-domain routing, and a set of cooperating companies that want to establish communications among themselves. Finally, we focus on the deployment of enterprise networks leveraging overlay networks. First, we discuss the challenges present in current enterprise networks, such as segmentation, mobility, or simplified operations. Then, we present a design based on overlay networks and SDN principles to address them, along with an evaluation of two real-life deployments. We conclude with a design tailored for future enterprise networks, based also on overlay networks and a layered approach. This solution aims to provide mobility, multi-homing, confidentiality, user and application identity, and access control policies for enterprise endpoints connected from any network, either in the campus or outside.